شەفەق نیوز/ بڕیارە نێچیرڤان بارزانی سەرۆک هەرێم کوردستان، ئمڕوو شەممە، ئەرا دیدار سێ سەرۆکایەتییەگە، بەرهەم ساڵح سەرۆک کۆمار، و موستەفا کازمی سەرۆک ئەنجومەن وەزیران، و محمد حەلبوسی سەرۆک پەرلەمان، بڕەسێدە بەغداد پایتەخت.
دڵشاد شەهاب راوێژکار لە سەرۆکایەتی هەرێم لە قسەیگ تایبەت ئەرا ئاژانس شەفەق نیوز وت: سەرۆک نێچیرڤان بارزانی لە سەردانەگەی ئەوەسا هەمیش چەوی کەفێدە عەمار حەکیم وەرپرس هاوپەیمان (عراقیون).
وتیش؛ سەرۆک هەرێم ئەوەسا وەگەرد وەرپرسە عراقیەکان باس گەشەکردن رەوش سیاسی لە وڵاتەگە و هەڵبژاردن هاتگ کەێد.
